Държавен вестник, бр. 80, 2009 г., стр. 95

БРОЙ  80	
Д Ъ Р Ж А В Е Н  В Е С Т Н И К 	
СТР.  95  
Г л а в а  п е т а
УВЕРЕНИЯ, УДОСТОВЕРЕНИЯ И 
СПРАВКИ
Чл. 15. (1) На заявителя се издава уверение 
за завеждане с входящ номер на подадено 
заявление по „Образец 1“ и по „Образец 2“. 
(2) Уверението по ал. 1 се подписва от 
служител от отдел „Хоризонтални мерки“, 
който е приел заявлението. 
Чл. 16. (1) На заявителя се издава удосто-
верение за вписване в регистъра по чл. 1 , т. 1 
или удостоверение за вписване в регистъра 
по чл. 1, т. 2. 
(2) Удостоверението за вписване, включи-
телно вписването на заличаване и основани-
ето за заличаване от регистрите по чл. 1, се 
подписва от длъжностно лице по вписванията, 
служител от отдел „Хоризонтални мерки“. 
Чл. 17. (1) По писмено искане от заяви-
тели и заинтересовани от членство в ЕОТС 
български и чуждестранни юридически лица 
се изготвят справки по регистъра по чл. 1, 
т. 1 и по регистъра по чл. 1, т. 2. 
(2) Справките се предоставят устно или в 
писмен вид, на хартиен и на електронен носи-
тел, като писмените справки се подписват от 
длъжностно лице по вписванията, служител 
от отдел „Хоризонтални мерки“. 
Чл. 18. Отказът да се издадат уверение, 
удостоверение или справка подлежи на об-
жалване по реда на Административнопроце-
суалния кодекс.
Чл. 19. Писмата до ЕОТС, до членове и 
потенциални членове на ЕОТС, регистрирани 
в България и в други държави – членки на 
ЕС, за предоставяне на допълнителна инфор-
мация и подкрепящи документи се подписват 
от началника на отдел „Хоризонтални мерки“. 
Чл. 20. (1) Исканията за изготвяне на 
справки по регистрите и входящите писма 
се завеждат с входящ номер на отдел „Хори-
зонтални мерки“. 
(2) Издадените уверения, удостоверения, 
изготвените справки по регистрите и изхо-
дящите писма се извеждат с изходящ номер 
на отдел „Хоризонтални мерки“ и се подпе-
чатват с печат на отделa на български или 
на английски език в зависимост от езика на 
кореспонденцията. 
(3) Отдел „Хоризонтални мерки“ разполага 
с два полимерни печата с правоъгълна форма 
на английски и на български език с текст 
съгласно приложение № 4. 
Г л а в а  ш е с т а 
ФУНКЦИИ НА ОТДЕЛ „ХОРИЗОНТАЛ-
НИ МЕРКИ“ ОТНОСНО РЕГИСТРИТЕ
Чл. 21. Отдел „Хоризонтални мерки“ към 
Главна дирекция „Програмиране на регио-
налното развитие“ при Министерството на 
регионалното развитие и благоустройството: 
1. подпомага министъра на регионалното 
развитие и благоустройството при изпълнени-
ето на правомощията му като нотифициращ 
орган, орган за одобряване и за регистриране 
на членството на български юридически лица 
в ЕОТС и орган за защита на обществения 
интерес на Република България, когато 
дейността на ЕОТС нарушава нормите на 
обществения ред, обществената сигурност, 
общественото здраве и обществения морал;
2. координира взаимодействието и консул-
тира български и чуждестранни държавни 
органи, регионални и местни власти и пуб-
личноправни организации при учредяване, 
регистриране и прекратяване на ЕОТС, в 
които членуват български юридически лица; 
3. води, съхранява, поддържа и развива 
регистрите по чл. 1;
4. организира получаването, завеждането 
с входящ номер и разглеждането на заявле-
нията по „Образец 1“ и приложените към тях 
документи, подадени от български юридически 
лица за съучредяване или присъединяване 
към ЕОТС;
5. пряко кореспондира със заявителите и 
изисква по поща, по факс или електронна 
поща, когато е необходимо, допълнителна 
информация и подкрепящи документи към 
заявленията по предходната точка; 
6. когато потенциални членове на ЕОТС 
са Република България, министерство, адми-
нистративна област и община или сдружение, 
съставено от такива субекти, изготвя проект на 
становище на министъра на регионалното раз-
витие и благоустройството до Министерския 
съвет за одобряване на членството или отказ 
за членство в ЕОТС на основание представен 
проект на решение на Министерския съвет и 
подадено заявление „Образец 1“;
7. когато заявлението „Образец 1“ е подаде-
но от публичноправна организация, различна 
от субектите по т. 6, изготвя становище на 
отдел „Хоризонтални мерки“ по заявлението 
и проект на писмо до заявителя за одобря-
ване или за мотивиран отказ за членство в 
ЕОТС, което се подписва от министъра на 
регионалното развитие и благоустройството 
след съгласуване с министъра на финансите; 
8. организира изпращането по поща или 
по факс до публичноправната организация на 
писмото по предходната точка;
9. организира получаването и завеждането 
с входящ номер на заявления „Образец 2“ и 
вписването в регистрите по чл. 1 на осно-
вание решение на Министерския съвет, а за 
публичноправните организации, различни 
от субектите по т. 6, на основание на писмо, 
подписано от министъра на регионалното 
развитие и благоустройството след съгласуване 
с министъра на финансите, за одобряване на 
членството в ЕОТС;